Lav et referat af nedenstående tekst:

Tekst:
Der er lagt op til en sand sportsfest, når Gigantium i weekende danner ramme om Final4, finalestævnet i håndboldens pokalturnering. Her mødes Ajax København og AG København i den ene semifinale, mens Aalborg Håndbold i den anden semifinale skal forsøge at udnytte hjemmebanefordelen mod Nordsjælland Håndbold. Der er solgt mere end 6000 billetter til braget af en håndboldweekend, og mandag var der 2600 ledige billetter tilbage. - Vi nærmer os udsolgt i Gigantium, og så ved vi, at det er et fantastisk sted at spille håndbold. Og så håber jeg på, at Aalborg Håndbold kan vinde over Nordsjælland og spille finale søndag. Det ville være fantastisk, siger direktør i Aalborg Hånd, Jan Larsen. Aalborg Håndbolds stregspiller Jacob Bagersted kan ende med at stå i pokalfinalen mod sin tidligere klub, AG København, mend et kræver altså en sejr over Nordsjælland i lørdagens semifinale. - Det er to hold, der nok har underpræsteret lidt i forhold til, hvad man havde ventet af os, og derfor også to hold, som har sat deres lid til pokalturneringen. Og jeg håber, at vi trækker os sejrrigt ud af det, siger Jacob Bagersted.

Referat:
Billetsalget går strygende frem mod weekendens Final4-stævne i Gigantium.